b'\n_START_ARTICLE_\nPuljumoreeni\n_START_PARAGRAPH_\nPuljumoreeni on matalista moreenikummuista, harjanteista tai rengasmaisista kohoumista koostuva kaoottinen sora- ja kivimuodostuma. Se on kuuluu kumpumoreeneihin ja on saanut nimens\xc3\xa4 Kittil\xc3\xa4ss\xc3\xa4 olevan Puljun kyl\xc3\xa4n mukaan. Puljumoreeni syntyi j\xc3\xa4\xc3\xa4kaudella mannerj\xc3\xa4\xc3\xa4tik\xc3\xb6n toiminnan tuloksena. Puljumoreenien uskotaan syntyneen suuresta j\xc3\xa4\xc3\xa4tik\xc3\xb6st\xc3\xa4 sulamisen tuloksena irtautuneiden yksitt\xc3\xa4isten moreenilohkareitten sulaessa._NEWLINE_Kumpujen korkeus on 1\xe2\x80\x935 metri\xc3\xa4, harjanteiden pituus 50\xe2\x80\x93300 metri\xc3\xa4 ja rengasharjanteiden pituus 50\xe2\x80\x93150 metri\xc3\xa4. Uskotaan rengasmaisten muodostumien syntyneen, kun moreenin sis\xc3\xa4ss\xc3\xa4 ollut suuri j\xc3\xa4\xc3\xa4lohkare suli. Renkaassa on usein t\xc3\xa4m\xc3\xa4n lohkareen sulamisveden synnytt\xc3\xa4m\xc3\xa4 aukko. Rengasmaisia ovat my\xc3\xb6s Ruotsin Lapin Veiki-moreenit.'